
Ministru kabineta rīkojums Nr. 171
Rīgā 2023. gada 28. martā (prot. Nr. 16 24. §)
Par valstij piekrītošā nekustamā īpašuma ''Upmaļi'' Ērģemes pagastā, Valkas novadā, nodošanu Valkas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu un 45. panta pirmo daļu Valsts ieņēmumu dienestam nodot bez atlīdzības Valkas novada pašvaldības īpašumā valstij piekrītošo nekustamo īpašumu “Upmaļi” (nekustamā īpašuma kadastra Nr. 9452 011 0141) – zemes vienību (zemes vienības kadastra apzīmējums 9452 011 0141)  2,1 ha platībā un piecas būves – dzīvojamo māju (kadastra apzīmējums 9452 011 0141 001),  klēti ar šķūni (kadastra apzīmējums 9452 011 0141 002), šķūni ar pagrabu (kadastra apzīmējums 9452 011 0141 003), pirti (kadastra apzīmējums 9452 011 0141 004) un kūti (kadastra apzīmējums 9452 011 0141 005) – Ērģemes pagastā, Valkas novadā (turpmāk – nekustamais īpašums), lai saskaņā ar Pašvaldību likuma 4. panta pirmās daļas 10. punktu to izmantotu pašvaldības autonomās funkcijas īstenošanai – palīdzības sniegšanai iedzīvotājiem mājokļa jautājumu risināšanā.
· 2. Valkas novada pašvaldībai nekustamo īpašumu bez atlīdzības nodot valstij, ja nekustamais īpašums vairs netiek izmantots šā rīkojuma 1. punktā minētās funkcijas īstenošanai.
· 3. Pilnvarot Valkas novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības attiecīgā īpašuma tiesību nostiprināšanai zemesgrāmatā.
· 4. Valkas novada pašvaldībai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu:
· 4.1. nostiprināt īpašuma tiesības zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Valkas novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Valkas novada pašvaldība nodrošina šā rīkojuma 1. punktā minētās funkcijas īstenošanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā  minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

